FI Euroopan unionin virallinen lehti C 63/39

Ennakkoratkaisupyyntö, jonka High Court of Justice (England & Wales), Queen’s Bench Division (Administrative Court) on esittänyt 11.1.2010 — Etimine SA v. Secretary of State for Work and Pensions

(Asia C-15/10)

2010/C 63/62

Oikeudenkäyntikieli: englanti

Ennakkoratkaisua pyytänyt tuomioistuin

High Court of Justice (England & Wales), Queen’s Bench Division (Administrative Court)

Pääasian asianosaiset

Kantaja: Etimine SA

Vastaaja: Secretary of State for Work and Pensions

Ennakkoratkaisukysymykset

1) Ovatko komission direktiiviin 2008/58 (1) (30. mukautusdirektiivi) ja/tai komission asetukseen N:o 790/2009 (2) (1. mukautusasetus) sisältyvät riidanalaiset boraattien luokitukset pätemättömiä yhdestä tai useammasta seuraavasta syystä? i) Luokitukset sisällytettiin 30. mukautusdirektiiviin olennaisten menettelymääräysten vastaisesti. ii) Luokitukset sisällytettiin 30. mukautusdirektiiviin direktiivin 67/548 (3) (DSD-direktiivi) vastaisesti ja/tai ilmeisten arviointivirheiden tuloksena, koska a) komissio ei noudattanut tai ei noudattanut asianmukaisesti DSD-direktiivin liitteeseen VI sisältyvää ”tavanomaista käsittelyä ja käyttöä” koskevaa periaatetta, b) riskinarviointiperusteita sovellettiin lainvastaisesti, c) komissio ei soveltanut tai sovelsi väärin asianmukaisuutta koskevaa arviointiperustetta DSD-direktiivin liitteessä VI olevan 4.2.3.3. kohdan vastaisesti, d) komissio ei ottanut asianmukaisesti huomioon epidemiologisia/ihmisillä saatuja tietoja, ja/tai e) komissio ekstrapoloi yhtä boraattia sisältäviä ainetta koskevia tietoja lainvastaisesti muiden boraattia sisältävien aineiden luokitusta varten ja/tai ei EY 253 artiklan vastaisesti esittänyt riittäviä perusteluja tälle ekstrapoloinnille. iii) Luokitukset sisällytettiin 30. mukautusdirektiiviin yhteisön oikeuden perusperiaatteisiin kuuluvan suhteellisuusperiaatteen vastaisesti.

2) Ovatko 1. mukautusasetukseen sisältyvät riidanalaiset boraattien luokitukset pätemättömiä, koska i) 1. mukautusasetus annettiin virheellisesti noudattaen oikeudellisena perustana käytetyssä 53 artiklassa säädettyä menettelyä ii) asetuksen (EY) N:o 1278/2008 (4) (CLP-asetus) liitteessä I vahvistettuja uutta yhdenmukaista luokitusta koskevia kriteerejä ei sovellettu, vaan niiden sijasta sovellettiin virheellisesti CLP-asetuksen liitettä VII?

(1) Vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukauttamisesta tekniikan kehitykseen kolmannenkymmenennen kerran 21.8.2008 annettu komission direktiivi 2008/58/EY (ETA:n kannalta merkityksellinen teksti) (EUVL L 246, s. 1).

(2) Aineiden ja seosten luokituksesta, merkinnöistä ja pakkaamisesta annetun Euroopan parlamentin ja neuvoston asetuksen (EY) N:o 1272/2008 muuttamisesta sen mukauttamiseksi tekniikan ja tieteen kehitykseen 10.8.2009 annettu komission asetus (EY) N:o 790/2009 (ETA:n kannalta merkityksellinen teksti) (EUVL L 235, s. 1).

(3) Vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27.6.1967 annettu neuvoston direktiivi 67/548/ETY (EYVL 196, s. 1).

(4) Aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta 16.12.2008 annettu Euroopan parlamentin ja neuvoston asetus (EY) N:o 1272/2008 (ETA:n kannalta merkityksellinen teksti) (EUVL L 353, s. 1).